28. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 242 της 15/28 Απρ. 1960 (ΦΕΚ Α΄54) Περί θέσεως εις κυκλοφορίαν μεταλλικών κερμάτων του Δημοσίου των 20 δραχμών και καθορισμού των κυρίων γνωρισμάτων αυτών. Έχοντες υπ’ όψιν τα άρθρ. 1 και 4 του υπ’ αριθ. 4034/1960 Νόμου «περί κοπής μεταλλικών κερμάτων των είκοσι δραχμών και κυρώσεως της από 23ης Δεκ. 1959 συμβάσεως μεταξύ του Δημοσίου και της Τραπέζης της Ελλάδος», προτάσει του Ημετέρου Υπουργού επί των Οικονομικών και μετά γνώμην (υπ αριθ. 175/1960) του Συμβουλίου Επικρατείας, ληφθείσαν κατά την συνεδρίασιν της 23ης μαρτ. 1960, απεφασίσαμεν και διατάσσομεν: Άρθρ.1.-Τίθενται εις κυκλοφορίαν μεταλλικά κέρματα των δραχμών είκοσιν. Σελ. 18,04 162-08 Η σύνθεσις των νέων κερμάτων θα είναι εκ τίτλου αργύρου 835 και εκ χαλκού 165. Τα κέρματα των είκοσι δραχμών θα έχουν τα ακόλουθα ιδιαίτερα χαρακτηριστικά. Διάμετρον εις χιλιοστά του μέτρου 26. Βάρος εις γραμμάρια 7,5. Ανοχήν του τίτλου 3 ο / οο επί πλέον ή επί έλαττον ( 3  ο / οο). Ανοχήν του βάρους:α) ανά έκαστον κέρμα 7 ο / οο επί πλέον ή επί έλαττον (7  ο / οο), β) ανά δέκα κέρματα 5ο/οο επί πλέον ή επί έλαττον (5 ο / οο). Τα νέα κέρματα φέρουσιν επί μεν της προσθίας όψεως, παράστασιν της κεφαλής του Βασιλέως των Ελλήνων Παύλου, κύκλω δε αυτής τας λέξεις «ΠΑΥ ΛΟΣ ΒΑΣΙΛΕΥΣ ΤΩΝ ΕΛΛΗΝΩΝ 1960» επί δε της οπισθίας όψεως, αρχαίαν παράστασιν απεικονίζουσαν την Σελήνην, αναδυομένην εκ της Θαλάσσης, να χαιρετά τον Κόσμον. Αριστερά της παραστάσεως και προς το άνω μέρος αυτής αναγράφεται ο αριθμός 20 προς δήλωσιν της αξίας του νομίσματος και κάτωθι τούτου τα κεφαλαία γράμματα «ΔΡΧ».  Εις αμφοτέρας τας όψεις και εσωτερικώς της περιμετρικής στεφάνης σχηματίζεται κυμάτιον κλασσικού ρυθμού. Η περιμετρική στεφάνη θα είναι λεία θα φέρη δε εν αναγλύφω τα γράμματα ΒΑΣΙΛΕΙΟΝ ΤΗΣ ΕΛΛΑΔΟΣ 1960 και ανά δύο αστερίσκους εκατέρωθεν της χρονολογίας. Άρθρ.2.-Άπαντα τ’ ανωτέρω μεταλλικά κέρματα θέλουσι παραδοθή εκ μέρους του Ελληνικού Δημοσίου συμφώνως προς την σύμβασιν προς φύλαξιν εις την Τράπεζαν της Ελλάδος, ήτις αναλαμβάνει την υποχρέωσιν να μεταφέρη άμα τη παραλαβή αυτών εις πίστωσιν του λογαριασμού «Ελληνικόν Δημόσιον Συγκέντρωσις Εισπράξεων και Πληρωμών» εκ του προϊόντος της κυκλοφορίας των μεταλλικών κερμάτων των δραχμών είκοσι κατά μεν το έτος 1960 δραχμάς διακόσια εκατομμύρια κατά δε το έτος 1961 το υπόλοιπον του ανοιχθησομένου λογαριασμού «Ε.Δ. προϊόν εκ της κυκλοφορίας μεταλλικών κερμάτων δραχμών είκοσιν εκδόσεως 1960». Η Τράπεζα της Ελλάδος αναλαμβάνει την υποχρέωσιν να θέση τα κέρματα εις κυκλοφορίαν κατά τας διατάξεις του Νόμου. Εις τον επί των Οικονομικών Υπουργών, ανατίθεμεν την δημοσίευσιν και εκτέλεσιν του παρόντος Δ/τος. 26.Α.γ.28 Κέρματα 